ওয়েব ডেস্ক: প্রযুক্তি নির্ভর আজকের যন্ত্র সভ্যতা ও বিপুল জনসংখ্যার জোড়া ফলায় যেসব শারীরিক সমস্যাগুলি গণব্যাধির আকার নিয়েছে তারমধ্যে অন্যতম শ্রবণে অক্ষমতা। এই সমস্যাটি ক্ষণস্থায়ী বা চিরস্থায়ী উভয়ই হতে পারে। আর তাই এক্ষেত্রে সচেতনতা গড়ে তুলতে ও শ্রবণে অক্ষম দুঃস্থ মানুষদের সাহায্য করতে এগিয়ে এসেছে একটি অগ্রণী শ্রবণযন্ত্র প্রস্তুতকারী সংস্থা। তাদের উদ্যোগেই আগামীকাল অর্থাত্ ৩১ অগস্ট'১৭, নাকতলা পোস্ট অফিসের পাশের মাঠে (১/১১৭, নাকতলা, এনএসসি বোস রোড, কলকাতা-৪৭) আয়োজন করা হয়েছে একটি অনুষ্ঠানের। এই অনুষ্ঠানের মাধ্যমে গড়ে তোলা হবে সচেতনতা এবং বিনামূল্যে বিতরণ করা হবে শ্রবণযন্ত্র (হিয়ারিং এইড)। অনুষ্ঠানে প্রধান অতিথি হিসাবে উপস্থিত থাকবেন ক্রিকেটার তথা ভারতীয় মহিলা ক্রিকেট দলের প্রাক্তন অধিনায়ক ঝুলন গোস্বামী এবং রাজ্যের মন্ত্রী শোভনদেব চট্টোপাধ্যায়।